Nicolas Pierre Kunnen

Den Nicolas Pierre Kunnen, gebuer de 17. August 1853 zu MëllerefDen Nicolas Pierre Kunnen op www.deltgen.com a gestuerwen de 16. November 1925, war e lëtzebuergeschen Enseignant a PolitikerDoudesannonce vum Nicolas Kunnen am Luxemburger Wort vum 18. November 1925..

 Schoulmeeschter a Professer 

Den Nicolas Kunnen ass vun 1872 bis 1875 an d'Normalschoul gaangen a vun 1875 bis 1881 war hie Schoulmeeschter zu Bartreng. 1881-1882 huet hien an der École normale supérieure vu Saint-Cloud weider studéiertMolitor 1931, S. 79; Flies 1970, S. 1500. — Laut Modert-Muller 1986, S. 113, wier de Kunnen 1882 an 1883 op Héichschoulen zu Nanzeg an zu Paräis gaangen.. 1883 gouf hie Professer an der neigegrënnter Akerbauschoul vun EttelbréckFlies 1970, S. 1500, wou hie Franséisch enseignéiert huetMolitor 1931, S. 79.. De 24. Dezember 1906 ass hie pensionéiert ginnFlies 1970, S. 1500..

 Fachmann fir Akerbau a Beienzuucht 

De Kunnen war ë. a. Generalsekretär vum Landes-Akerbauveräin a vum Ardenner Akerbauveräin. Hien huet sech besonnesch fir d'Beienzuucht intresséiert. Hie war den 2. Vizepresident vum éischte Beienziichterveräin, deen 1876 gegrënnt, awer no zwee Joer nees opgeléist goufSadler 1986, S. 29.. Wéi ronn zéng Joer méi spéit en neien Ulaf geholl ginn ass, war de Kunnen erëm dobäi, an hie gouf Sekretär vum lëtzebuergesche Landesveräi fir Beienzuucht (Luxemburgischer Landesverein für Bienenzucht), deen de 24. Januar 1886 gegrënnt gouf. 1911 huet hien zousätzlech nach d'Redaktioun vun der Beienzeitung iwwerhollModert-Müller 1986, S. 113-114.. De Kunnen huet vun 1887 bis 1898 Coursen iwwer Beienzuucht fir Schoulmeeschtere ginn. Hien huet zwee Bicher an eng ganz Rei vun Artikelen iwwer d'Beienzuucht geschriwwenMolitor 1931, S. 80-81..

Deputéierten a Buergermeeschter 

Den Nicolas Kunnen gouf bei de Stéchwale vum 20. Juni 1911 mat 801 Stëmmen als Deputéierte vum Kanton Dikrech gewieltResultate der Stichwahlen vom 20. Juni am Luxemburger Wort vum 21. Juni 1911., an hien ass dat bis 1915 bliwwenAls, N. & R.L. Philippart, 1994. La Chambre des Députés: histoire et lieux de travail. Luxembourg, S. 520..

Vum 9. Januar 1915Memorial N°3 vun 1915 mat der Nominatioun vun de Buergermeeschtere vun deem Joer. De Flies 1979, S. 1729, schreift iertemlecherweis, de Kunnen wier vum 1.1.1915 u Buergermeeschter gewiescht. u bis zu senger Demissioun den 19. Oktober 1915 war hie Buergermeeschter vun der Gemeng EttelbréckMemorial N°87 vun 1915 mat der Publikatioun vun der Demissioun vum Buergermeeschter Kunnen..

 Publikatiounen (Auswiel) 

 Handbuch der rationellen Bienenzucht: ein Leitfaden für Anfänger, Bienenfreunde und Volkserzieher. K. Scholtze, Leipzig 1889, 173 S. (Deutsche landwirtschaftliche Taschenbibliothek ; H. 33).
 Handbuch für den Anfänger in der Bienenzucht: zwölf Konferenzen gehalten bei Gelegenheit des Landwirtschaftskursus für Primärlehrer. Jos. Beffort, Luxemburg 1889, 184 S.

 Gielercher 







 Literatur 
Flies, J., 1970. Ettelbrück. Die Geschichte einer Landschaft. Luxembourg, 2274 S.
Modert-Muller, M.J., 1986. Sie gestalteten die Luxemburger Bienenzucht. Fédération des Unions d'Apiculteurs du Grand-Duché de Luxembourg: Livre d'or du centenaire: 1886-1986. Luxembourg, S. 112-114.
Molitor, M., 1931. Der luxemburgische Lehrer in seiner schriftstellerischen Betätigung von 1815-1930. Luxemburg, 157 S.
Sadler, H., 1986. 100 Joër Lëtzebuerger Landesverband fir Beienzuucht. In: Fédération des Unions d'Apiculteurs du Grand-Duché de Luxembourg: Livre d'or du centenaire: 1886-1986. Luxembourg: 29-103.

Kategorie:Gebuer 1853
Kategorie:Lëtzebuergesch Schoulmeeschteren
Kategorie:Lëtzebuergesch Buergermeeschteren
Kategorie:Chevalier de l'ordre de la couronne de chêne
Kategorie:Chevalier de l'ordre de mérite civil et militaire d'Adolphe de Nassau
Kategorie:Gestuerwen 1925
Kategorie:Officier vum Ordre de la Couronne
Kategorie:Lëtzebuergesch Deputéiert
Kategorie:Lëtzebuergesch Lycéesprofesseren
Kategorie:Officier de l'Instruction publique
Kategorie:Buergermeeschtere vun Ettelbréck